L'Ajuntament aprova el procés per a la constitució del Consell Escolar Municipal
29 de desembre 2021

![](/media/hrdloxhz/c_begoña.jpg?width=378&height=252&mode=max) ![](/media/slnhhoes/c_cronista.jpg?width=378&height=252&mode=max)

Segons l'acord del Consell Escolar Municipal i amb el dictamen de la Comissió Informativa de Cultura, Educació i Oci, el Ple Municipal ha aprovat este matí, en la sessió ordinària de desembre, el procés per a la constitució del Consell Escolar Municipal.

L'acord recull la quantitat de persones que el formaran, que serà de 25 més el president; la composició i forma de designació o elecció dels seus membres; i la designació de la mesa electoral que ha d'organitzar el procediment d'elecció quant a la representació de directors i directores de centres públics i titulars de centre privats.

Esta proposta del departament d'Educació, el delegat del qual és José Manuel Tarazona, ha sigut aprovada amb els vots favorables de PSOE, Compromís, IP, EU, Ciutadans i del regidor del grup de no adscrits, i amb l'abstenció de PP i Vox.

Respecte a la composició i forma de designació o elecció dels seus membres: hi haurà un president, que serà l'alcalde o regidor en el qual delegue i huit representants compostos per professors i personal administratiu i de servicis (sis professors del sector públic, un professor del sector privat i un representant del personal administratiu i de servicis). Les professores i professors seran designats per les seues organitzacions sindicals o associacions. Així mateix, també hi haurà huit representants formats per pares i mares i representants de l'alumnat, set pares i mares que es designaran per les seues organitzacions o associacions i un representant de l'alumnat que es designarà per l'Associació d'alumnes del Centre de Formació de Persones Adultes “Miguel Hernández”.

A més, també estarà format per: el regidor delegat de l'Ajuntament, tres directores o directors de centres públics, un titular de centres privats, un representant de les associacions de veïns, un representant de l'administració educativa, un membre de les organitzacions sindicals més representatives i un representant dels Serveis Socials municipals.

Respecte a la representació de directors i directores de centres públics i titulars de centres privats, l'acord plenari de hui també inclou la designació de la mesa electoral que ha d'organitzar el procediment d'elecció. Estarà integrada per un president, que en este cas serà el regidor d'Educació, José Manuel Tarazona, i dos vocals amb un titular i suplent a casa cas, dels quals un serà un director/a d'un centre públic i l'altre un titular d'un centre privat.

![](/media/wztp30or/c_tarazona_9528_plenodiciembre.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-ajuntament-aprova-el-proces-per-a-la-constitucio-del-consell-escolar-municipal/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-aprova-el-proces-per-a-la-constitucio-del-consell-escolar-municipal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-aprova-el-proces-per-a-la-constitucio-del-consell-escolar-municipal/ "Linked In")
*   [](mailto:?body=https://aytosagunto.es/va/actualitat/l-ajuntament-aprova-el-proces-per-a-la-constitucio-del-consell-escolar-municipal/)